ming030890/wiki-yue-high-quality huggingface dataset:
代數基本定理

代數基本定理(Fundamental Theorem of Algebra)係講，任何嘅一元複係數多項式，都至少會有一個複數根。一般再延伸出，n次一元複系數多項式，啱啱好有n個複數根。
呢個定理亦都即係話，複數呢個場係代數封閉嘅（呢個正正就係代數封閉嘅定義）。
雖然呢個定理個名叫做「代數基本定理」，但係佢並唔「代數」，呢個定理無一個純代數嘅證明，因為每一個證明都會用到實數嘅完備性；對現代嘅代數學嚟講，佢亦都唔係最「基本」嘅，起呢個名嘅原因係當時嘅「代數」指嘅係「方程理論」（theory of equation）。
代孕

代孕係指第三方借代理孕母大肚生仔嘅過程，一般嚟講都喺一啲有當地法例支持嘅地方做。
啲人想搵代孕嘅原因有幾種，可能係一啲疾病導致無法受孕，母親嘅受孕風險太高，或者係一個單身男人或者一對男同性嘅配偶想要小朋友等等。
代名詞

代名詞，又叫代詞、代字，係種詞性，專門用嚟代替名詞。粵語入面基本用「你」、「我」、「佢」字就得，但唔少語言都有比較複雜嘅規矩。按照功用，分為指示代詞、人稱代詞、物主代詞、反身代詞、不定代詞、關係代詞、疑問代詞等等。
代名詞未必係獨立嘅字詞，可以係嵌入主語、賓語、動詞等等唔獨立成字嘅形態素，例如喺聖經希伯來文，人稱代詞好多時都係後綴，喺芬蘭文亦可以係，不過通常只限於書面語同少量慣用語。
六月十一

六月十一係黃曆六月嘅第十一日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
六月十八

六月十八係黃曆六月嘅第十八日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
六月十六

六月十六係黃曆六月嘅第十六日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
六月廿一

六月廿一係黃曆六月嘅第廿一日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
六月十三

六月十三係黃曆六月嘅第十三日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
六月十二

六月十二係黃曆六月嘅第十二日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
六月十五

六月十五係黃曆六月嘅第十五日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
六月十九

六月十九係黃曆六月嘅第十九日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
六月十四

六月十四係黃曆六月嘅第十四日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
六月十七

六月十七係黃曆六月嘅第十七日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
先鋒黴素

先鋒黴素，或者叫頭孢菌素，係一隻β-內醯胺類嘅抗生素，1948年喺意大利首先發現，可以對付革蘭氏陽性菌同革蘭氏陰性菌。
先驗同後驗

先驗（拉丁文：a priori ；又譯先天）喺拉丁文入面指「嚟自先前嘅嘢」，或者引申去「有經驗之前」。喺近代西方傳統入面，認為先驗指無需經驗或者先於經驗獲得嘅知識。佢通常同埋後驗知識去比較，後驗指嘅就係「有經驗之後」，亦即「需要經驗」。呢種區分嚟自於中世紀邏輯所區分嘅兩種論證，從原因到結果嘅論證叫做「先驗」，而從結果到原因嘅論證就叫做「後驗」（拉丁文：a posteriori）。
認識論嘅基本問題係究竟有冇存在先驗知識。通常嚟講，理性主義者係相信存在先驗知識，而經驗主義者就認為所有知識根本上源於某種經驗（通常係外部經驗），即係話先驗知識喺某種意義上根本唔重要。重有啲經驗主義者會認為先驗知識只係一啲語詞意義嘅分析，同認識世界完全冇關。
理性主義思想家對先驗呢個術語畀咗一個合適嘅立足點，例如笛卡兒同埋萊布尼茲，佢哋認為知識可以通過推理獲得，而唔係經驗，數學同埋邏輯真理嘅必然性就係佐證。笛卡爾認為關於自我嘅知識，或者話我思故我在，呢樣就係先驗，因為佢認為一個人無需訴諸過去嘅經驗就可以確認自我嘅存在。萊布尼茨區分咗先驗真理，即理性真理，同埋後驗真理，即係由經驗確立嘅真理。
康德提到，無論係空間，定係空間入面任何一個幾何學嘅先天規定，都唔係一種先驗嘅表象，而只有關於呢啲表像根本唔具有經驗嘅來源、以及佢哋重係能夠先天噉同經驗對象發生關係嘅呢種可能性知識，先可以稱之為先驗。
洛克認為反思只係經驗中嘅一部分，提出應該完全放棄先驗呢個觀念。休謨認為所有先驗知識不過係觀念之間嘅關係，呢樣喺佢嘅著作《人類理智研究》中多次提出。由於經驗主義認為一切知識基於經驗，對數學真理同邏輯真理提供一個經驗主義嘅說明就成為佢重要嘅任務。

例子
先驗知識同後驗知識嘅分別，可以由下面嘅例去體驗：
先驗
諗下呢個命題：「如果佐治五世在位至少四日，噉佢嘅在位時間就超過咗三日」。呢個係先驗知識，因為佢所表達嘅內容只需要憑理性就可以得出。
後驗
諗下呢個命題：「佐治五世由1910年去到1936年在位」。呢個係後驗知識，因為佢所表達嘅內容唔能夠憑理性得出。

康德對呢樣嘅貢獻
十八世紀德國哲學家康德提出咗一種混合理性主義同經驗主義嘅理論。康德講，「就算我哋全部知識由經驗開始，但知識係唔會遵循經驗去產生出途徑。」按照康德嘅理論，後驗知識係屬於經驗，由經驗嘅內容去決定。康德認為：「好有可能，我們嘅經驗知識只係我哋通過印象同認知器官本身提供嘅內容（感官印象只提供咗一種『偶然性』）所得到嘅一個集合。」於是，佢所得出嘅結論同經驗主義者唔同，康德認為先驗知識係獨立於經驗而存在。更進一步講，佢同理性主義者唔同，康德認為先驗知識只係以純粹形式存在，唔會混雜有任何經驗嘅內容。「先驗」知識係對經驗可能性條件嘅推理。呢種「先驗」，或者叫做超驗嘅條件，呢樣係人類認知器官中先天具有，唔可能由任何經驗得到。康德提出呢套理論並且對純粹形式推導出來嘅「先驗」而引起嘅超驗邏輯可能性進行咗討論。純粹「先驗」知識包括類似時間同因果嘅概念。康德認為，純粹先驗知識可以由佢嘅超驗美學同超驗邏輯所確立。康德提出，如果冇呢啲「先驗」知識作為人類個體認知嘅建構，人類個體就唔會具備經驗嘅能力。例如，當一個人嘅認知器官中時間同因果律都失效時，佢就無法將呢個世界認知為一個由自然規律所形成嘅世界。呢種睇法就係康德嘅主要著作《純粹理性批判》嘅中心論點——超驗推理。
超驗推理唔會迴避時間同因果律嘅客觀性，但考慮到主觀性嘅存在，康德嘗試去討論主觀點樣產生以及佢喺客觀實體同經驗之間嘅關係，以實現「先驗」邏輯。

克里普克對呢樣嘅貢獻
克里普克喺《命名與必然性》中批評康德，先驗性係同認識論相關嘅性質，而必然性係同形而上學相關，兩者唔應該混為一談。首先，佢論證某啲後驗命題視之為必然。
例如，啟明星係長庚星。（雖然各自叫法唔同，但佢哋都係金星嘅名稱）。佢哋必然係同一樣嘢，但呢一種同一性係由後驗得知。
同樣地，存在偶然係一個先驗命題。例如，巴黎嘅米原器曾經以一米作為標準。於是就有下述嘅命題，「米原器長一米」，呢個命題只係偶然，因為我咃仍然可以用其他長度定義一米。不過，佢係屬於先驗，因為一米係由米原器嘅長度嚟定義，所以米原器肯定係長一米（喺佢重以一米為標準嗰陣時）。但呢個都係一種循環定義。

羅素對呢樣嘅貢獻
羅素喺《哲學問題》入面認為先驗知識係共相之間嘅關係。例如，「」，呢樣代表咗「」、「」、「」、「」呢樣羅素稱之為共相之間嘅關係。
先驗概率

喺貝葉斯概率度，一件隨機事件  嘅先驗概率（英文：prior probability）係指未得到知識之前， 發生嘅概率（得到知識之前估計嘅概率）。
攞到知識之後估計嘅  嘅概率就係所謂嘅後驗概率。
光Genji

光Genji（日文：ひかるゲンジ），係日本一隊男子歌唱組合，隸屬Johnny's事務所，1987年由二人組合光同埋五人組合Genji合併而成。1994年兩名成員退出後改叫光Genji Super 5。1995年解散。
交叉鼓藻屬

交叉鼓藻屬（學名：Staurodesmus）係鼓藻科下面一屬。
交叉感染

交叉感染係指因為冇做好防護措施而令到傳染病散播，經常發生響醫院同廚房入面。例子包括響醫院內入面嘅隔離制度執得唔夠正，同埋響廚房入面將煮咗同未熟嘅嘢食擺埋一齊，都有機會搞到交叉感染。
交叉熵

交叉熵（粵拼：gaau1 caa1 soeng1；英文：cross-entropy）係一種數值，用嚟表示兩個概率分佈有幾接近。想像而家有  同   兩個概率分佈。攞住某個集合，分佈  相對於分佈  嘅交叉熵係噉計嘅：

當中  係攞分佈  嚟睇嘅期望值。
交叉差拍

交叉差拍（cross-beat）係指用一首音樂用複節奏，而且複節奏涉及嗰啲節奏彼此之間唔相容而造成嘅效果。
交叉訓練

交叉訓練，運動訓練一種。所謂交叉，就係唔同類型嘅訓練，交替咁做。通常一組就專練一隻肌肉，唔同組就練唔同肌肉，咁以求身上肌肉訓練均衡，隻隻肌肉都有練到。

文
英文稱為cross-training。
交叉

交叉，通常係代表「唔係」或者「錯」嘅符號，形狀似字母「X」，即係「✗」。畫交叉呢個動作就叫打交叉。

來自英文單詞「fault」
睇埋：F同wiktionary:fault
如估喺歐美國家睇嚟講，「交叉」係最先出喺英國度成日用嘅英文單詞——fault。喺好耐之前，英國嘅老師喺改緊學生嘅作業時，睇到作業入面啲嘢唔啱嘅，就響嗰度寫咗個「fault」嘅單詞上去，啫係「錯」噉解。後來呢個單詞要寫5隻字母係好麻煩，就用咗單詞嘅第一字——「f」字嚟頂住喇。結果過咗好耐，重變咗越嚟越簡單嘅寫法——「×」。寫呢個符號非常方便，就傳到成個地球都用佢喇。

來自英文單詞Xmas
雖然聖誕卡有時寫嘅「Xmas」係懶惰嘅寫法，但其實佢嘅「mas」係拉丁文嘅「mass」唔要一個字， 而「X」來自希臘文，讀k音。重係基督嘅首字，而拉丁文嘅Christ就喺呢度搬過去嘅。 所以早喺16世紀嗰時，學術同宗教都認咗交叉係噉寫法，以為將「Christmas」寫成「Xmas」凈係懶惰寫法兼剷除宗教意義，其實係一個誤解。

電影院
喺英國街頭嘅電影院，有時部分鹹片成日見到有個「X」嘅符號，其實呢個就出喺Exclusive呢個英文單詞，呢個就係包括未夠18歲嘅觀眾噉解。其實早期唔啱細路睇嘅片就係用H呢個符號，嗰時唔贊成用X呢個符號先至俾人話因為佢好型噉解。

街頭潮流
而家喺英國街頭部分地區都見到有「X」嘅符號，而且重變咗種文化，係因為佢當地部分啲人話X係好in兼好型，強調嗰啲有典範嘅輪換或XFactor噉解等。

全球各地
喺全球各地，交叉就係話加個「×」符號噉解。老師幫學生改作業嗰陣成日都喺答錯咗嘅題度打個交叉上去嘅。

美國、加拿大
喺美國同加拿大，一般都係喺你揀嘅方框入面打個交叉，包括操作系統都係噉。

部分國家或地區
之前好多地方嘅投票，喺候選人隔籬嘅格仔度劃個交叉即係「揀佢」噉解，但後嚟啲人話「交叉係咪話唔要呢個候選」嘅講法，結果部分國家或地區後嚟先至改返有正面意義嘅剔。

用法
交叉喺古代行到而家都用緊，依家有好多隻用法。其中就包括：

接收郵件
啲人有時喺簽收郵件嗰時喺郵差嘅電子儀器嗰度簽名。除非係銀行公文要檢查銀行嘅簽名之後，唔係嘅話，由於難認準確嘅書寫關係，所以喺電子儀器嗰度丼個交叉就當你收咗，而呢個「傳統」到而家都重有用。

鹹片
喺而家英國街頭嘅電影院，凡係影鹹片嗰啲，都係打個交叉嘅符號嚟唔畀唔夠18歲嘅人入去睇。

定位
喺地圖入面定位嗰時都成日用到交叉，去標示明確嘅位置。
交叉相關

交叉相關（cross-correlation）係統計相關嘅一種做法。交叉相關睇喺每個時間點兩段時間序列  同  之間嘅統計相關，即係話交叉相關會反映 （時間點  嘅  值）同 （時間點  嘅  值）之間嘅相關，又或者係揀個延遲值 ，睇吓交叉相關反映  同  之間嘅相關。
廣義上，交叉相關可以用喺時間序列以外嘅序列嗰度。
交匯處

交匯處（中國大陸叫立交橋，臺灣叫交流道）係指多過一層嘅馬路交匯埋一齊，由幾條行車天橋同埋引道組成。由於唔需要好似普通路口需要用紅綠燈，所以比較適合響快速公路用。
全球創新指數

全球創新指數係一個由聯合國世界知識產權組織、美國康奈爾大學、歐洲工商管理學院（INSEAD）等教育機構同組織喺2007年開始造嘅一個指數。做呢個指數嘅目的係希望幫到全球各地嘅話事人更有效制定政策同促進創新。
全球創新指數計算以知識產權申報率、流動應用開發、科技出版物同教育支出等等在內嘅八十個指標為依據，2018年總共有126個經濟體系被評估同排名。

2018年
2018年全球創新指數嘅主題係創新為世界注入能量、報告喺2018年7月10號公佈。第一位係瑞士，跟著係荷蘭、瑞典、英國、新加坡、美國等。亞洲國家入咗頭20位嘅有第12位嘅韓國、第13位日本同第14位嘅香港。中國比舊年升咗5位，企喺第17位，首次入咗前20位。
全球洗手日

全球洗手日個標誌。圖中兩隻手（?）拖住嚿番梘
全球洗手日（Global Handwashing Day），又叫國際洗手日，係一個動員全世界人用番梘洗手嘅日子。搞來提醒人用番梘洗手，防治病菌。呢日定咗響2008年10月15號。
全球反極權大遊行

全球反極權大遊行，係2019年9月29號由香港民間人士發起嘅一次反逃犯條例修訂公眾遊行，主題係號召全世界反抗中國共產黨嘅極權。呢次遊行係由頭到尾都無申請過「不反對通知書」（唔同過往因為申請失敗咗而堅持出嚟遊行）。遊行路線由銅鑼灣軒尼詩道崇光百貨對出行去金鐘政府總部。呢次遊行估計有幾萬人參加。
遊行活動期間，有位印尼女記者懷疑畀警方布袋彈打中右眼。
另外，世界各地多個城市亦喺9月28到29號響應呢個呼召上街遊行。
全球定位系統

全球定位系統（英文：Global Positioning System，GPS）係由美國政府研發用人造衛星為地球大部份地方做定位𡁵系統。
全球化4.0

全球化4.0（Globalization 4.0）係2019年嘅世界經濟論壇主題。2019年1月17號，世界經濟論壇嘅主席辦公室傳訊部首長Peter Vanham亦發表文章，提出世界經歷過4個全球化階段，當中提到全球化4.0同以往以實體商品為主唔同，而係以數碼商品同服務為主，並且由美國同中國兩個國家主導。呢個概念後來亦被好多唔同媒體同埋專業機構引用。

推動成因
推動全球化4.0，主要係數碼科技，例如係3D打印同埋人工智能嘅流行同成本下降。

面對嘅阻力
跨境黑客嘅威脅。
喺2020年，全球受到武漢肺炎疫症影響，有啲學者認為，呢個都係阻礙全球化4.0嘅一大因素，武漢肺炎甚至可能會令世界倒退去到2.0。

影響
全球化4.0帶來嘅影響，除咗係唔同國家機構有更強嘅連接之外，對之前三次全球化嘅成果，亦會帶來改變。有人亦認為，舊式以實體商品為主嘅全球化活動，相對地會衰退。電子商品同服務嘅興起，例如Netflix、Amazon Video、HBO、Facebook、WhatsApp、Instagram同Android亦係全球化4.0嘅結果。
由於唔同國家同機構之間更好嘅連接，文化嘅傳播亦被視為全球化4.0嘅結果。Peter Vanham喺2018年12月曾經用韓國男子組合BTS做例子，提及佢哋喺告示牌百大單曲榜兩次攞到第一嘅成績，作為文化全球化嘅例子。
全球化4.0對全球經濟整體影響都係正面，對發展中國家帶來更多機會，但亦有部份觀點認為對於一啲發達國家，全球化4.0反而會令佢哋增長減慢。
全烋星

全烋星，係大韓民國嘅一個女藝人同埋歌手。
亮島

亮島，古稱橫山，舊稱浪島，喺馬祖列島北竿同東引之間，行政區隸屬中華民國連江縣北竿鄉橋仔村。島嶼長約1.4km、寬0.25km，面積約0.4km2，四周峭壁陡峻，地形險顯要，離大陸蜘蛛島24km，雙峰島26km。後因呼應「島立天中，亮照大陸」嘅期許而改名亮島。。亮島而家仍然係軍事重地，限制民間人士登岸。
亮賢居

亮賢居（Shining Heights）喺香港大角咀詩歌舞街83號，發展商係恆基兆業同埋香港小輪，管理公司係偉邦物業管理有限公司，管理費係平均平方呎建築面積約莫$1.98，2009年11月21號入伙。部份單位有維多利亞港海港景色或者深水埗景色同埋獅子山景，中低層單位就望到大角咀工廠景同埋西九龍走廊。

屋苑規劃
屋苑用展翅式嘅規劃設計，高60層，有348個單位。標準樓層每層有8戶，當中6伙係兩房戶型，但係面積就超過700平方呎。標準3房單位，全部係1,100平方呎設計，除咗主人套房之外，廚房裏面都有多用途房。
物業最高幾層作為「行政樓層」，單位用料同配套較低層單位高級之外，重有1,600至2,100方呎嘅相連大戶。呢批特色大戶嘅樓底有成11呎5吋至到15呎7吋高。「亮全城」複式大戶喺頂層59、60樓，面積有成3,431至到4,445平方呎，重有佔地950至到1,200平方呎嘅私家天台花園同按摩浴池。
重有，屋苑選用嘅廚櫃家電系列，係恒基系樓盤之冠，成本至少高過嘉亨灣40%。當中智能家居設備總投資約莫5,000萬至到6,000萬蚊，普通單位每戶設施投資總共約莫15萬蚊，行政樓層每戶超過30萬蚊。亮賢居示範單位就喺尖沙咀美麗華商場3樓。

會所
亮賢居住客會所CLUB VANTAGE用Urban Resort做主題，面積有成54,000平方呎，喺2同3樓嘅RELAX ZONE有區內少有嘅42米長戶外泳池、私人影院、卡拉OK室、燒烤場同埋兒童遊樂場等等，設施有成30幾項；而喺51樓嘅空中會所SKY CLUB離地550呎，裏面有星夜宴會廳、維港健身室同埋空中水療閣等等，戶外風景乜都睇到。
亮賢居入口係酒店式設計，樓底高超過16呎，並且為住客度身訂造「巨星級」嘅管理服務，包括24小時禮賓服務、預訂五星級酒店到會、安排水療同美容服務、天才兒童培訓計劃同埋點對點中港專車接送等等，打造出精品豪宅概念。

鄰近
屋苑喺大角嘴，因此附近有唔少舊樓、工廠大廈，甚至殯儀館。物業前面係西九龍走廊嘅高架天橋，部分低層單位預計受到汽車聲浪影響。
亭長

亭長係中國古代官名。戰國時開始喺鄰接第二國嘅地方設「亭」，置「亭長」，負責防禦。劉邦都做過亭長。東漢後慢慢廢咗。
亮值

亮值（value / lightness）係指一幅圖像當中唔同忽嘅光暗度，用嚟強調形態。
亮絲

亮絲，綫一種，纖維一種，以聚酰胺尼龍類經加工而成，法文名Fil Lumière。個名話似佢似絲，而光澤好。亮絲源自製衣廠夢特嬌獨門機密技術，一九六二年研究出來，以解決歐洲二次大戰後缺絲。佢有絲長處，好順好滑，兼且纖維反光好好。然而造出來勁過絲，一來夠耐用，二來易打理，唔使熨，又快乾。衣衫用咗佢，會吸汗而覺涼爽。
亮氨酸

亮氨酸（英文：leucine）係一種氨基酸。
亳

亳（讀駁或薄），又叫薄，係古時商國嘅邑，喺家下中華人民共和國境入面，真確位置唔清楚，有幾個可能地方。
亭林學派

亭林學派係明清嗰時一個理學學派，創始人係顧炎武。顧炎武嘅故居有亭林湖，學者嗌佢做「亭林先生」。呢個學派個名就係噉來。亭林學派喺歷史上有重要影響。呢個學派講性理者唔多，試圖以經學主張改鑄理學。後世出現「乾嘉學派」。
亮哲

亮哲（Liang Che，1980年12月8號—），台灣演員，喺實踐大學室內空間設計系畢業，以演出台灣本土劇為主，而家係齊石傳播嘅藝人。

早年生涯
亮哲嘅阿爸係射箭國手，自己早年就讀中正高中，本來喺社團博覽會已鎖定籃球社做第一志願，但係因緣際遇之下，入咗排球社。
亮哲曾經話過，自己細細個就鍾意運動，好有可能係因為基因遺傳，導致佢運動細胞都好發達，細個曾經參加過游泳隊、又打過棒球，活潑好動嘅佢，更認為運動就係要激烈，唔流汗就唔算係運動。

大事記
讀大學四年級嗰陣，佢同朋友輸賭參加校園歌唱比賽，就此被唱片公司睇中，成為咗預備歌手。但係經歷咗近兩年預備歌手嘅訓練，佢不單止冇機會出碟，而且無任何演藝邀約搵上門，直到畀《冒險王》製作組睇中，邀請佢參加二代主持人嘅試鏡。佢喺2018年11月接受風傳媒訪問嘅時候就話，當時試鏡差唔多係全場最差，但憑著誠懇打動咗製作組。佢又話，如果唔係《冒險王》嘅機會，佢應該會喺約滿之後做返設計工作。
憑著《冒險王》得到咗機會，慢慢開始走紅，但喺一年後就要面對兵役，退伍之後感受到好大冷落，亮哲話當時自己諗過放棄，但咁啱屋企又有經濟變故，喺急需收入嘅壓力下，亮哲只好繼續喺演藝路上耕耘。
入到演藝圈之後，佢一樣有保持運動嘅習慣，曾經同其他藝人組成「搖滾排球隊」，仲同臺北鯨華進行友誼表演賽，而佢自己亦好喜歡挑戰自我，2019年仲首次參加鐵人三項賽事。
2015年12月，亮哲推出《原味∞冒險》寫真書，當中有背部全裸嘅特寫，初初佢都抗拒要全裸賣肉，但最後都俾老婆說服咗。
2019年12月，亮哲舉辦生日音樂會，並首度公開發表自己嘅台語詞曲全創作「囡仔」。

家庭
亮哲已婚，老婆係劇場導演黃毓棠。

部分演出嘅電視劇
惡女阿楚
鬥牛要不要
那一年，鳳凰花開時
鬥牛，要不要
姊的時代
月村歡迎你
天下父母心
家和萬事興
愛。回來
牽手
天下女人心
孤戀花
世間情
甘味人生
一家人
炮仔聲：飾演曾國豪
天之驕女：飾演高志龍 (整容前)、木村健司、劉克群
伊瓜蘇瀑布

（葡文：Cataratas do Iguaçu）係巴西同阿根廷一個大瀑布，喺巴西巴拉那州同阿根廷邊界嘅伊瓜蘇河流域。佢既係世界自然遺產，又係世界最闊嘅瀑布。同維多利亞瀑布、尼亞加拉瀑布一齊叫「世界三大瀑布」。

概況
伊瓜蘇瀑布高60米至82米，闊4公里，每秒注入600萬公升水量，可以填滿二千個奧運比賽規格嘅游泳池。人哋嗌佢做「魔鬼撒旦嘅喉嚨」。
伊甸園

伊甸園係《聖經》記載上帝啱啱造人類嗰時，人類所居住嘅樂園。
話說上帝耶和華用泥創造咗男人亞當之後，將亞當安置喺伊甸園。隨後，上帝又使亞當睏覺，攞出亞當嘅一條肋骨，嚟造女人夏娃，同亞當相伴，上帝就吩咐佢哋管理伊甸園。

生命樹同知善惡樹
伊甸園中有各種唔同嘅樹，結出各種果實。亦有生命樹，同埋知善惡樹。上帝告誡佢哋，各種果實都可以食，唯獨知善惡樹嘅果實唔可以食。但後來夏娃俾蛇（撒旦）引誘，食咗知善惡樹嘅果實，又將呢隻果實遞畀亞當食。最後，蛇、亞當、夏娃都俾神懲罰，亞當、夏娃兩人俾神驅逐出伊甸園。神又安排基路伯喺伊甸園嘅東邊，拎住旋轉嘅火劍，守住通往生命樹嘅路。

位置
《聖經》記載，有一條河由伊甸園流出，分散成四條河，分別係比遜河、基訓河、幼發拉底河、底格里斯河，因此伊甸園大概喺兩河流域附近。
一九九四年，喺土耳其東南部，有一位牧羊人發現巨石，經過考古學家挖掘，證實係一座巨石陣遺址，距今大約一萬二千年。由於巨石陣嘅位置，同《聖經》所描述吻合，因此有人認為嗰座遺址就係《聖經》記載嘅伊甸園。
伊琳娜女皇

伊琳娜女皇（Irene of Athens，752年—803年8月9號）係拜占庭帝國皇帝，797年到802年在位。
伊瑪目

伊瑪目（Imam）係伊斯蘭教入面領袖嘅位置，阿拉伯原文إمام‎係指伊斯蘭教儀式上面領禱嘅人。
伊犁河

伊犁河係中國新疆同哈薩克嘅一條河，起源自天山，流入巴爾喀什湖，長1439公里。
伊瓦莉斯聯盟

伊瓦莉斯聯盟（Ivalice Alliance）係由日本遊戲軟件製作開發公司史克威爾艾尼克斯以最終幻想中嘅「伊瓦莉斯」為主題嘅遊戲開發計劃。
計劃2006年12月喺東京遊戲展中發表，係史克威爾艾尼克斯最新發表嘅遊戲開發計劃，同期嘅計劃重有Compilation of Final Fantasy VII、Fabula Nova Crystallis Final Fantasy XIII同埋World of Mana。
本計劃已發表咗3款遊戲：NDS嘅最終幻想XII：歸來之翼（最終幻想XII嘅續篇）、PSP嘅最終幻想戰略版 獅子戰爭（最終幻想戰略版嘅移植版）同NDS嘅最終幻想戰略版 A2：封穴的魔法書（太空戰士戰略版Advance嘅續篇）。

概要
史克威爾艾尼克斯2006年12月13號喺東京遊戲展初次發表伊瓦莉斯聯盟，當中包括最終幻想XII：歸來之翼同兩款關於最終幻想戰略版嘅遊戲。當時發表最終幻想戰略版 獅子戰爭係一款PS移植至PSP嘅遊戲，而最終幻想戰略版 A2：封穴的魔法書就未發表遊戲平臺，之後先喺遊戲雜誌Fami通入面發表登陸NDS。

最終幻想XII：歸來之翼
内文：最終幻想XII：歸來之翼
係一款NDS嘅角色扮演遊戲，係最終幻想XII嘅續篇遊戲，故事接續前作主角邦、潘妮蘿同班空賊橫渡伊瓦莉斯嘅故事。好似最終幻想XII一樣，可以編排一啲自動動作，而玩家就要以觸控式螢幕輸入指令。

最終幻想戰略版 獅子戰爭
内文：最終幻想戰略版 獅子戰爭
係一款PSP嘅角色扮演遊戲，移植自1997年發售嘅PS遊戲最終幻想戰略版。遊戲利用PSP嘅16:9寬螢幕，增加遊戲過場動畫同改進音樂。喺遊戲入面，玩家扮演一位年輕嘅貴族騎士蘭薩‧貝歐伍夫（Ramza Beoulve），因被斷言暗殺高級嘅教職人員而被當成異教徒，於是佢為咗找出真相而開旅程。

最終幻想戰略版 A2：封穴的魔法書
内文：最終幻想戰略版 A2：封穴的魔法書
係一款NDS嘅角色扮演遊戲，係最終幻想戰略版Advance嘅續篇遊戲。
伊瑪目廣場

伊瑪目廣場（波斯文：میدان امام‎），係一座廣場，喺伊朗伊斯法罕，喺17世紀頭阿拔斯一世統治期間起好。廣場喺1979年畀聯合國教科文組織列做世界文化遺產。
伊班族

伊班族（Iban）係婆羅洲一個原居民族群，達雅族嘅一個分支。英國殖民時期，伊班族人叫做海上的達雅族或者海達雅族(Sea Dayaks)。馬來西亞大多數伊班族人住喺沙撈越詩里阿曼省、木中省同加帛省，亦有一少部分住喺沙巴同遷移到馬來西亞半島。
伊班族原本係獵頭族，用以驅逐妖魔鬼怪；自從殖民地開始，歐洲人抵達當地開始改變佢哋呢個習慣，佢哋依家已經唔再做獵頭活動，但係其他族群習俗仍然有繼續，例如鍾意食醃同滷嘅食物，同埋繼續講伊班語。
伊班族人口主要集中喺沙撈越、印尼嘅西加里曼丹省同埋汶萊。傳統伊班族住喺叫做rumah panjang嘅長屋入面。
今時今日，大多數伊班長屋都配備現代化設施，包括供電、供水、電話線、互聯網等配套設施，村落道路亦鋪咗瀝青。後生嘅伊班人主要分佈喺城市地區，節日期間會返去探訪家鄉。伊班人變得愈嚟愈城市化，同時亦保留大部分傳統遺產同文化。

人口
伊班族（Iban）係婆羅洲原居民達雅族嘅一個分支。英國殖民時期，伊班族人被稱為海上嘅達雅族或者海達雅族（Sea Dayaks）。馬來西亞大多數伊班族人住喺沙撈越嘅詩里阿曼省、木中省同埋加帛省，亦有一少部分住喺沙巴同理搬咗去馬來西亞半島住。伊班人人口大約有830,000人，主要分佈喺沙撈越（大約710,000人）、西加里曼丹（大約100,000人）同埋汶萊（大約20,000人）。

語言
伊班人大多數講一種語言，屬於南島語系嘅馬來-玻里尼西亞語族，大約有1,484,300人用緊呢種語言，主要分佈喺馬來西亞沙撈越、印尼嘅西加里曼丹同埋汶萊。伊班語同馬來語，特別係沙撈越馬來語有密切關係。雖然通常講邊種都可以互相理解各種方言，但係佢哋可以分成唔同分支，語調根據嚟自唔同區域都有所不同，呢啲分支以佢哋居住嘅地理區域命名。佢哋擁有豐富口頭文學，更會根據唔同場合背誦一段口頭詩歌。
發音系統

住屋
伊班族長屋
每間伊班族住嘅長屋(bilik)係一個基本嘅自治單位，通常由兩至三代人組成，人數範圍相當廣，由3人到14人都有，平均係5.5人。結咗婚嘅兄弟姊妹唔會一齊居住，每個家庭都係獨立，一齊煮飯同食飯，並且擁有自己嘅土地。
傳統上，每間長屋嘅核心都係一群創始人嘅後代。每個喺同一條河流或者同一地區彼此靠近嘅長屋通常結盟、通婚，形成地區主義。相對其他婆羅洲團體嘅成員分為貴族、平民同奴隸，伊班族傳統上比較平等，但因為同其他婆羅洲民族接觸，佢哋亦承認呢三種階級。

獵人頭文化
獵人頭曾經係一種喺婆羅洲同東南亞島嶼盛行嘅行為。呢項傳統習俗最早可以追溯到十六世紀，當時嘅伊班人為咗爭奪更多土地同資源，就喺附近河流流域展開獵人頭活動。同時，亦會對入侵佢哋活動領域嘅外來入侵者展開海盜劫掠，但一直要到十九世紀，伊班人嘅獵人頭行為先至因為後來展開嘅海盜行為而一同記錄到西方殖民國家嘅文獻歷史中。

象徵意義
獵人頭係一召喚亡靈嘅活動，尤其係死咗士兵嘅靈魂。
男性獲得威望嘅一種方式，獵取人頭越多象徵越有能力，戰鬥能力越強。
喺起長屋、頭目婚禮喪禮又或者部落耆老逝世時，作為儀式性祭品。
獵人頭呢項行為有強烈報復意義，若果自身部落有族人畀其他部落獵殺，其他族人就必須獵殺對方部落嘅族人作為報復。
另外，喺伊班獵頭文化中，獵殺婦女、細路或者屍體嘅頭顱唔被視為一件值得榮譽嘅事。
伊琳娜·羅德尼娜

伊琳娜·羅德尼娜（1949年9月12號—）係俄羅斯國家杜馬議員同蘇聯花樣滑冰運動員。
劉冠佑

劉冠佑（1973年7月28號—）係臺灣樂團五月天鼓手。
劉冠廷

劉冠廷，台灣電影演員，2019年、2021年曾經攞到金馬獎最佳男配角。
劉凱彥

劉凱彥（粵拼：lau4 hoi2 jin6；英文：Dennis Lau；1985年9月9號—）係馬來西亞華人電小提琴家、鋼琴家、詞曲作家、音樂製作人。

簡歷
佢喺11歲嗰陣就做咗馬來西亞最後生就考到英國皇家音樂學院8級鋼琴考試嘅人。2014年，佢喺TEDxKL發表演講。
劉凱濤

劉凱濤（粵拼：lau4 hoi2 tou4，Lau Hoi To，1991年8月29號—）係香港籃球員，喺香港出世，而家[咩時候？]香港男子籃球代表隊嘅成員。
劉怡翔

劉怡翔，GBS，JP（James Henry Lau Yee Cheung Jr，1950年4月24號—），江蘇人，係香港政府前任財經事務及庫務局局長。

簡歷
劉怡翔喺1979年加入政府，任職政務職系，喺1988年4月晉升首長級丙級政務官。佢喺1993年4月加入香港金融管理局，至2004年期間出任金融管理局唔同部門嘅主管同助理總裁。2004年7月借調香港按揭證券有限公司，出任公司總裁至2012年年底榮休，並喺2014年1月獲委任為財經事務及庫務局副局長。
劉怡翔持有加拿大窩打老大學數學學士同數學碩士學位。
2017年7月，劉怡翔出任財經事務及庫務局局長。2020年4月22號畀國務院根據行政長官林鄭月娥嘅提名同建議免去局長職務，由金融發展局原行政總監許正宇接任。劉怡翔發表離任聲明。

屋企人
老婆係資深教育家、全國婦聯委員劉靳麗娟。
劉恆

劉恆（前203年—前157年7月6號），係西漢第五位皇帝，前180年到前157年在位，跟諡號叫漢文帝。

生平
劉恆係漢高祖同薄姬個仔。前196年，高祖封劉恆做代王。前180年呂后過身，冇耐呂氏勢力就畀周勃班人消滅咗。周勃佢哋揀咗劉恆做皇帝，就係漢文帝。文帝任內係「文景之治」嘅開始。
前157年漢文帝過身，佢個仔劉啟繼位，就係漢景帝。
劉恆安

劉恆安，別名曲飛，香港文化界人士，香港演藝文化有限公司營運總監。
劉惜君

劉惜君（1988年4月30號—），係中國女歌手，有「佛系女伶」之稱，喺星海音樂學院畢業。佢16歲嗰陣參加歌唱比賽出道，出過幾張EP同單曲。2009年，佢喺湖南衛視2009快樂女聲比賽攞到全國第5名。
劉恭

劉恭（前199年7月—前184年6月15號），係西漢第三位皇帝，前188年到前184年在位，史稱西漢前少帝。
劉悅

劉悅（原名：劉美琪，英文：Jenn Lau，1998年9月16號—）係香港女模特兒同演員，隸屬Style。曾就讀麗澤中學及仁濟醫院林百欣中學。佢喺香港專業教育學院化學科技高級文憑畢業。佢喺2020年頭一次喺電視演出，參演ViuTV劇集《地產仔》。
劉思琦

劉思琦（Kayze Lau）係位香港女演員同模特兒，憑住參加ViuTV真人騷《Good Night Show 廣告女皇》而出名。
劉怡伶

劉怡伶，係大韓民國嘅一個星架坡籍女藝人同埋歌手。
劉恩尚

劉恩尚（1982年12月4號—），又叫劉雋或劉科楠，係中國男演員同歌手，喺山東出世嘅，喺浙江臨安成長。
利蘭National

利蘭National係一款英國製造嘅後置引擎單層巴士。

發展同埋設計
1969年，英國利蘭汽車公司同國營嘅National Bus Company成立Leyland National公司（National Bus Company喺1982年撤出，之後Leyland National公司成為利蘭全資附屬公司），並喺Workington嘅Lilyhall Industrial Estate起咗間新廠，去出同名嘅單層巴士。利蘭National巴士係用底盤車身一體化設計，以製造私家車形式嘅生產線生產，規格比其他巴士標準化。
利蘭National巴士喺1970年首次亮相，1972年投產，取代咗英國利蘭汽車公司旗下嘅多款單層巴士：單層版丹拿Fleetline、丹拿Roadliner同埋利蘭Panther喺1972年已經停產，1975年以後AEC Swift同埋Bristol RE喺英國本土市場停售。
第一代利蘭National只可以配利蘭510引擎，散熱水箱擺喺車尾，車身長度有10.3米同埋11.3米兩款，後來亦為出口市場推出10.9米版。1976年佢嘅改良版利蘭National Phase II現身，最初只得「Series A」版本，1978年出埋簡化版「Series B」。
1978年，利蘭National 2（Leyland National 2）現身，佢唔再用唔可靠嘅利蘭510引擎，而改用利蘭O.680或利蘭TL11引擎。有啲利蘭National 2樣辦車係配車尾散熱水箱，不過絕大部分利蘭National 2嘅散熱水箱都係擺喺車頭，而車身長度有10.6米同埋11.6米兩款。去到1980年代，利蘭National 2亦可以配吉拿6HLXB或吉拿6HLXCT引擎。

訂單
利蘭National係英國National Bus Company嘅一款標準單層巴士，所以有唔少利蘭National都係賣咗去National Bus Company旗下公司。利蘭National其他買家重包括倫敦運輸局、幾間國營嘅Passenger Transport Executive同埋一啲私營巴士公司。不過以戴卓爾夫人為首嘅英國保守黨政權喺1979年上台之後，政府逐步減少對買新巴士嘅資助，令利蘭National喺英國銷量下跌。
喺北愛爾蘭，由於國營嘅Ulsterbus同埋Citybus唔肯要利蘭National，利蘭焗住為佢哋繼續出Bristol RE，直到1982年。
另外有多架利蘭National被運出口，去咗牙買加、委內瑞拉、澳洲、法國、千里達和多巴哥等地。
喺1990年代，英國有多架利蘭National/National 2被重建，並由東蘭開夏重造車身。呢啲重建過嘅利蘭National又叫做National Greenway。

停產
利蘭National嘅產量一直都達唔到Workington廠房嘅設計生產量，1980年代利蘭將泰坦、奧林比安等產品嘅生產線由幾間閂咗門嘅廠房搬過嚟，並且出埋鐵路列車。
利蘭National喺1985年停產，俾利蘭Lynx取代。

第二啲有關嘅嘢
由於一啲巴士公司唔鍾意利蘭National嘅一體化設計，利蘭喺1970年代推出利蘭National嘅齋底盤版本，名叫利蘭B21（又叫利蘭Lion）。
另外利蘭曾經用過利蘭National巴士組件去做丹麥Leyland-DAB掛接巴士，甚至鐵路列車嘅車身。
利蘭Lynx

利蘭Lynx（開發代號B60）係英國利蘭製造嘅一款後置引擎單層巴士，1984年亮相。

設計
利蘭Lynx同佢取代嘅利蘭National一樣係縱置式後置引擎設計，不過底盤同埋車身可以分開，唔再係利蘭National嗰種一體化設計。利蘭喺1990年推出Lynx II，最明顯轉變係佢個車嘴部分零零舍舍凸咗出嚟。
佢初時可以配利蘭TL11H、吉拿6HLXB或吉拿6HLXCT引擎，冇耐之後亦可以配康明斯L10H引擎，有啲後期嘅車就配富豪THD102引擎。而波箱方面，初時係配利蘭Hydracyclic，後來俾ZF Ecomat取代咗。
喺英國本土（唔包括北愛爾蘭）賣嘅利蘭Lynx都係配原廠車身，得少部分出口版係配第啲車身。

訂單
利蘭喺1984至1985年間出咗6架利蘭Lynx樣辦車，之後開始大量生產。絕大部分利蘭Lynx都係喺英國本土賣出，其中West Midlands買咗256架，係買得最多利蘭Lynx嘅公司。另外有幾架去咗澳洲，1989年初有一架配亞歷山大PS車身嘅利蘭Lynx以試車身份加入新加坡巴士公司（家下嘅新捷運），後來俾新加坡巴士公司買咗，但就冇加訂。

停產
利蘭巴士喺1988年俾富豪收購之後，富豪曾經計畫將利蘭Lynx作全球銷售同埋提供更多Lynx底盤畀第啲車身廠嵌車身。不過喺利蘭巴士生產持續不景氣之下，利蘭Lynx卒之喺1992年停產，俾新嘅富豪B10B取代。
利蘭Lynx嘅總產量大概係1,060架。

之前嘅利蘭Lynx
利蘭曾經出過兩款Lynx貨車，一款喺1930、1940年代出，另一款喺1960、1970年代出。
維基同享有多媒體嘅嘢：Leyland Lynx
利蘭勝利二型

利蘭勝利二型第二系列係英國利蘭喺1978年至1981年出嘅前置引擎雙層巴士。同佢嘅競爭對手丹尼士喝采一樣，呢款車係針對當時香港嘅路面環境同埋一人控制模式而設計。
利蘭總共出咗716個勝利二型底盤，全部都賣咗去香港。
利蘭勝利二型喺香港曾經出名過，皆因九巴同埋中巴用緊勝利二型巴士期間，曾經發生多宗重大意外事故，而且大部分都係涉及巴士行駛途中失重心而翻側嘅事故。

設計
勝利二型巴士設計係源自利蘭旗下嘅佳牌勝利J型（Guy Victory J）。喺1970年代中，南非嘅Bus Bodies (South Africa) Limited將多架勝利J型改裝成雙層巴士規格兼自己嵌埋車身，供應當地市場，而香港嘅九龍巴士亦因為想要返前置引擎雙層巴士，而喺1976年引入4架嚟試。呢啲舉動令利蘭決定研製過一隻新嘅前置引擎雙層巴士。
勝利二型巴士有移後咗少少嘅前軸，令道窄前門可以擺喺前輪跨上面，同埋有加強咗嘅車陣，而地台離地距離亦低過之前嘅勝利J型。佢可以配吉拿6LXB引擎同埋Voith DIWA 851波箱，不過中華巴士其中一架勝利二型係配Self-Changing Gears（SCG）嘅GB350波箱。

九龍巴士
利蘭勝利二型推出之後，九巴就訂咗152架配亞歷山大KB車身嘅勝利二型，包括1架試用嘅冷氣車，以取代原本落訂嘅兩架勝利J型同埋150架利蘭珍寶，151架冇冷氣巴士喺1979至1980年出。
至於架勝利二型冷氣客車就喺1981年付運，配亞歷山大KB車身，冷氣機係由另一副擺喺車尾嘅引擎行，而主引擎嘅油缸就由左尾轆嘅後面移咗去前面。不過架車嘅冷氣被認為係唔可靠，最終副冷氣機喺1983年拆走咗，改為冇冷氣嘅客車。後來架車再降格為巴士。
之後九巴再分兩批訂125架同埋65架勝利二型，佢哋嘅亞歷山大KB車身上有一啲改良，喺1980至1981年出。至於最後一批共200架勝利二型嘅引擎入水位就由車頭移入擋風玻璃後面嘅車廂，而個亞歷山大KB車身再有一啲改良，其中198架喺1981至1983年出，另外兩架喺嵌完車身之後賣咗畀新大嶼山巴士。
自1980年代開始，一直有啲勝利二型提早自九巴車隊退役，當中有啲係因為燒咗或者喺交通意外撞毀而退役，亦有啲係賣咗畀新大嶼山巴士。至於大規模嘅退役潮就喺1995年開始，最後幾架喺1998年3月31號退役。

中華巴士
中華巴士喺1979年有一架配亞歷山大CB車身嘅勝利二型投入服務。之後中巴喺1980至1981年引入多146架配亞歷山大CB車身嘅勝利二型，其中兩架係因為利蘭出唔到一架11米利蘭泰坦（B15）而出現嘅。然後中巴喺1982年引入多20架勝利二型，但改配都普金屬部分車身。
中巴有4架勝利二型喺1990年代因為燒咗或者喺交通意外撞毀而提早退役，其中一架本來係改做工程車，但改裝工程最終被中止，後來副底盤捐咗畀香港專業教育學院李惠利分校。而其餘嘅163架勝利二型喺1998年9月1號中巴專營權完咗之後賣咗畀新世界第一巴士，之後呢啲前中巴勝利二型就一路俾新巴士取代，最後幾架喺2000年8月31號退役，其中一架喺當日用作告別遊河。

新大嶼山巴士
新大嶼山巴士喺1977年試過一架中巴嘅佳牌阿拉伯五型雙層巴士之後，喺1980年引入兩架配亞歷山大LB車身嘅勝利二型，之後喺1981年引入4架配亞歷山大CB車身嘅勝利二型。1982年新大嶼山巴士喺九巴買兩架啱啱嵌完亞歷山大KB車身嘅勝利二型。再之後新大嶼山巴士喺1983年引入多一架配亞歷山大LB車身嘅勝利二型。
其後新大嶼山巴士喺1985、1987同埋1991年自九巴引入二手勝利二型，每次都係入兩架。
1993年，新大嶼山巴士將其中10架勝利二型（包括全部嚟自九巴嘅二手車）賣畀城巴，用嚟行城巴喺1993年9月1號接辦嘅前中巴路線（統稱Network 26新里程）。而新大嶼山巴士剩低嗰5架勝利二型喺1995年已經退役，之後一直擺喺梅窩，去到2001年已經全部拆晒。
至於賣咗畀城巴嘅勝利二型喺1995至1996年退役，其中5架繼續留喺城巴，一架做鋸樹車、一架做訓練巴士、另外三架被重建成工程車。去到2009年，城巴得番架勝利二型鋸樹車重用緊。

參考/睇多啲
李天祐；（2001年）。《利蘭勝利2型》。北嶺國際。ISBN 962-920-034-1
利蘭奧林比安

利蘭奧林比安，又譯成利蘭奧林匹克，係英國利蘭出嘅一款後置引擎雙層巴士。

背景同生產史
1970年代，利蘭出咗泰坦（B15）一體化設計雙層巴士，諗住用嚟取代旗下嘅三款後置引擎雙層巴士，利蘭Atlantean、丹拿珍寶同埋Bristol VRT。不過當時啲巴士公司想要底盤加車身嘅配搭，所以利蘭開始咗B45計劃。
第一副B45底盤喺1979年整好，去到1980年中有一架B45樣辦車喺英國投入服務。利蘭B45喺同年底投產，並正名為「奧林比安」。
利蘭奧林比安嘅生產線曾經搬過三次。佢最初係喺利蘭旗下Bristol間廠出，1983年搬咗去Workington，1985年再逐步搬去Farington，1990年又再逐步搬返Workington出。

設計
利蘭奧林比安嘅設計基本上係將多個源自泰坦（B15）嘅組件裝落一副完整底盤上面，底盤係用半合式設計（英文semi-integral construction），底盤結構要個車身結構幫手撐住，而引擎係吊喺引擎室入面。
佢初時可以配利蘭TL11或者吉拿引擎，同埋利蘭Hydracyclic或者Voith DIWA波箱。後來加入咗康明斯L10引擎同埋ZF Ecomat波箱選擇，亦有少部分係用Maxwell波箱。Leyland Bus私有化之後，由於公司冇買埋利蘭引擎生產線同埋決定唔再開發Hydracyclic波箱，呢兩個選擇喺1988年冇咗。
利蘭奧林比安推出嗰時得兩軸版，長9.5米或10.3米，後來多咗11米可以揀。1981年利蘭為香港市場推出三軸版奧林比安，中軸係輔助車軸，緊貼住驅動軸，而且中軸車轆可以順住架車自己作輔助轉彎。初時得12米長，後來再加入11米同埋10.4米版。
利蘭奧林比安亦有冷氣巴版本，初時副冷氣機係由另一副引擎行，後來利蘭出咗隻用一副引擎同時行車同埋經過波箱去行冷氣嘅利蘭奧林比安。

英國
利蘭奧林比安喺英國有多隻車身可以揀，包括利蘭屬下嘅ECW同埋Roe、亞歷山大R型、東蘭開夏、Northern Counties、Marshall，後來亦有用過Optare（用Roe嘅設計）同埋利蘭（ECW同埋Roe執咗之後）車身。
佢喺英國本土有多間巴士公司買，蹤跡遍及英國各地，不過倫敦方面只係入咗三百幾架，同利蘭泰坦（B15）嘅際遇好唔同。英國嘅利蘭奧林比安一般都係兩軸車，不過Stagecoach喺1989年引入咗3架11米三軸車。

出口市場
利蘭曾經出口奧林比安樣辦車去中東、新加坡、香港、希臘、葡萄牙、北美洲、泰國/馬來西亞（架樣辦車係二手車）、台灣（兩架11米三軸車）、南韓（一架11米三軸冷氣車）等地，不過得其中幾個國家或地區嘅巴士公司買。

香港
香港嘅九龍巴士喺1981年接收咗3架10.3米嘅兩軸利蘭奧林比安，再喺1982年接收1架12米三軸利蘭奧林比安，全部配ECW車身。之後九巴繼續買利蘭奧林比安，但全部改配亞歷山大RH車身。九巴喺1983至1985年引入120架9.5米兩軸版，1983至1986年引入162架12米三軸版（有三道門）。再之後喺1986至1994年引入470架11米三軸版。1988年，九巴引入1架利蘭奧林比安11米三軸冷氣巴士嚟試，其後喺1990至1993年引入多149架。
中華巴士喺1981年接收咗兩架兩軸利蘭奧林比安，一架係9.5米長，一架係10.3米長，都係配ECW車身。但去到1991至1992年至引入25架利蘭奧林比安11米三軸冷氣巴士，同埋喺1993年引入10架利蘭奧林比安11米三軸冇冷氣巴士，兩者都係配亞歷山大RH車身。1998年9月1號中巴嘅專營權完咗之後，35架利蘭奧林比安三軸車都賣晒畀新世界第一巴士。
城巴喺1985年引入4架利蘭奧林比安12米三軸客車，配獨立驅動嘅冷氣同埋ECW車身，專行中港過境線。1989至1992年間，城巴一共買入99架11米三軸利蘭奧林比安冷氣客車、1架10.4米三軸利蘭奧林比安冷氣客車同埋11架12米三軸利蘭奧林比安冷氣客車，全部配亞歷山大RH車身，並且得一道門，當中7架12米車裝咗行李架，用嚟行來往深圳機場嘅路線。城巴喺1993年9月1號接辦26條中巴專利巴士線（Network 26新里程），因此買入52架12米三軸利蘭奧林比安冷氣巴士（雙門）同埋33架10.4米三軸利蘭奧林比安冷氣巴士，全部配亞歷山大RH車身。另外城巴喺1992年底火炭車廠火警後，將一架燒咗嘅11米三軸利蘭奧林比安冷氣客車改成12米巴士，並且買多兩架12米三軸利蘭奧林比安冷氣巴士，亦係配亞歷山大RH雙門車身。
九廣鐵路公司喺1990至1991年買咗24架利蘭奧林比安11米冷氣巴士，配亞歷山大RH車身，行九廣鐵路接駁巴士線（後來叫九廣東鐵接駁巴士線，今日嘅港鐵接駁巴士線）。兩鐵合併後，呢啲巴士租晒畀港鐵公司用。
中華電力喺1992年引入15架單門版利蘭奧林比安12米冷氣巴士做員工車，配亞歷山大RH車身。

希臘
希臘雅典嘅EAS公司喺1983年引入19架10.3米嘅兩軸利蘭奧林比安，配ECW車身。呢19架車連埋1架希臘樣辦車喺1988年正式俾EAS買咗，並一直行到1994年。

新加坡
新加坡巴士公司（今日嘅新捷運）喺八十年代初接收咗一架配亞歷山大車身嘅兩軸利蘭奧林比安樣辦車（後來去咗英國牛津），之後喺1986至1988年引入200架配亞歷山大RH車身嘅兩軸利蘭奧林比安，再之後喺1993至1994年引入200架配亞歷山大RH車身嘅三軸利蘭奧林比安。

美國
美國三藩市嘅Grosvenor Coach Lines（Gray Line San Francisco）喺1986年引入10架三軸利蘭奧林比安，配ECW客車車身。

愛爾蘭
愛爾蘭都柏林嘅Dublin Bus喺1990至1993年引入175架兩軸利蘭奧林比安，車身由亞歷山大喺貝爾法斯特嘅Alexander (Belfast)分廠出。

停產
富豪喺1988年收購咗利蘭。後來富豪修改利蘭奧林比安嘅設計，並發展出富豪奧林比安。
利蘭奧林比安喺1993年中宣告停產，係最後一款停產嘅利蘭巴士。佢俾富豪奧林比安取代。

之前嘅「利蘭奧林比安/奧林匹克」
利蘭喺1950年代出過一款叫Olympian嘅中置引擎單層巴士。
而喺同一時期，利蘭亦有出一款叫Olympic嘅中置引擎單層巴士，不過係用大引擎。
利蘭Atlantean

利蘭Atlantean（有時譯成利蘭亞特蘭大）係英國利蘭出嘅一款後置引擎雙層巴士，亦係英國第一款大量生產嘅後置引擎雙層巴士。

先驅
利蘭喺1927年推出嘅泰坦雙層巴士，同時推出Lowbridge款式車身設計，令雙層巴士高度降低至少1呎，令雙層巴士可以駛入更多地方。但係佢嘅上層設計—右邊嘅凹入式車廂通道同埋左邊嘅4人座椅—並唔受歡迎，二戰後廠商開始着手構思解決方案。Bristol喺1949年研製嘅Lodekka用咗U形（英文Dropped-centre）尾軸同埋降低咗下層車身地台，令佢唔使再用Lowbridge車身設計；而利蘭就索性研發後置引擎雙層巴士，令傳動軸唔使再穿過成個下層車廂底部去行尾軸。
1952年利蘭試出咗一架樣辦車，佢有一副利蘭O.350引擎打橫擺喺車尾，配U形尾軸同埋Saunders-Roe（SARO）車身。架車同當時嘅前置引擎雙層巴士一樣係有車尾平台，而車頭形狀就同當時嘅無軌電車相似。1954年利蘭再整多一架樣辦車，不過佢係用都城嘉慕（MCCW）車身，兼且車頭係半駕駛艙形式。
兩架樣辦車分別登記為STF90（第一架）同埋XTC684（第二架），並進行徹底測試。其中STF90喺1963年拆咗，而XTC684就做咗收藏品。

樣辦車
1956年，英國雙層巴士嘅長度限制由27呎放寬至30呎，利蘭就喺同年嘅商用車展展出一架Atlantean樣辦車。架車同之前嘅兩架後置引擎雙層巴士樣辦一樣係用一體化設計（platform type sub-frame形式），不過前輪跨加長咗，令車門可以擺喺架車嘅最前面。佢有一副利蘭O.600引擎打橫擺喺車尾，Pneumocyclic波箱就擺喺引擎右邊，另外配U形尾軸同埋都城嘉慕車身，乘客上車只需要喺路面踏上一級，之後唔使再踏上任何梯級就可以由頭行到尾。
架車登記為281ATC，並喺英國各地進行示範。不過架車都係有啲問題，包括喺下層車廂嘅引擎聲太大等等。

發展史同埋設計
1958年，利蘭解決咗Atlantean樣辦車嘅多個問題之後，喺同年嘅商用車展展出量產型Atlantean。之後Atlantean巴士正式大量生產。
最初期嘅量產型Atlantean型號係PDR1/1，佢改以傳統嘅底盤形式出現，而引擎室就獨立喺車身之外。引擎重係利蘭O.600，不過亦有得揀利蘭O.680。至於尾軸就唔再係U形設計，而改為較傳統嘅直驅動軸。
不過條直驅動軸令到配矮車身嘅Atlantean PDR1/1要喺上層車尾左邊整一條凹落去嘅車廂通道，而通道右邊就係幾排4人座椅，結果造就以U形尾軸為標準嘅丹拿Fleetline打入市場。1964年利蘭推出配U形尾軸同埋丹拿Daimatic款式波箱嘅Atlantean PDR1/2，1967年再以配U形尾軸同埋Pneumocyclic波箱嘅Atlantean PDR1/3取代PDR1/2。PDR1/3喺1971年俾配利蘭O.680引擎嘅丹拿Fleetline取代。
至於PDR1/1就喺1962年改良成PDR1/1 MkII，到1967年再改良成PDR1A/1，並一直出到1973年。另外隨住英國雙層巴士嘅長度限制進一步放寬，利蘭喺1967年推出33呎嘅Atlantean PDR2/1，並一直出到1971年。
喺1960年代尾出現嘅左軚Atlantean代號係LPDR1/1同埋LPDR1A/1，供應歐洲大陸市場，其中最長版本長36呎。
1972年利蘭推出新一代嘅Atlantean AN68，並作出多項改良，利蘭O.680引擎成為標準，同樣有右軚同埋左軚版。後來隨住引擎同埋波箱規格嘅轉變，先後衍生出AN68A、AN68B、AN68C同埋AN68D版本。1978年利蘭為出口市場推出配利蘭O.690引擎嘅Atlantean AN69。

訂單
利蘭Atlantean喺英國本土有多間巴士公司買，蹤跡遍及英國各地。1968年英國政府開始資助巴士公司買後置引擎巴士，以推行一人控制模式，利蘭Atlantean等後置引擎巴士更將英國所有前置引擎巴士淘汰。
另外亦有多架利蘭Atlantean被出口到其他國，包括愛爾蘭、伊拉克、伊朗、新加坡等等。
最終利蘭Atlantean嘅總產量超過15,000架。

停產
自1970年代開始，利蘭已經開始研製新嘅後置引擎雙層巴士去取代旗下嘅Atlantean、丹拿Fleetline同埋Bristol VRT。初頭利蘭整咗隻泰坦（B15），但都係達唔到呢個目的，其後利蘭再整咗隻奧林比安。
1984年利蘭Atlantean喺英國市場俾奧林比安取代，而出口版Atlantean嘅生產一直維持到1986年。
伊洛卡諾文

伊洛卡諾文係南島語系馬來-波利尼西亞語族嘅一種語文，主要喺菲律賓呂宋北部用，約莫有910萬人用，係菲律賓第三大最多人講嘅土話。
伊澤多喜男

伊澤多喜男（1869年12月26號—1949年8月13號）係大日本帝國政治人，第10任臺灣總督，1924年到1926年任職。
伊洛瓦底江

伊洛瓦底江，係緬甸嘅第一大江，由克欽邦開始，向南流入印度洋孟加拉灣。佢全長2,170公里。
伊爾庫茨克

伊爾庫茨克（俄文：Иркутск），係俄羅斯伊爾庫茨克州首府，人口59萬。
伊爾盼

伊爾盼（粵拼：ji1 ji5 paan3；英文：Erpan；1989年5月24號—），係中國男歌手、音樂製作人。佢喺新疆藝術學院畢業。

經歷
佢做過Rap組合Six City嘅成員。2014年，佢攞到《中國夢之聲2》第四名。
伊爾庫茨克州

伊爾庫茨克州係俄羅斯南部嘅一個州，屬西伯利亞聯邦管區，首府伊爾庫茨克。
伊澤爾

伊澤爾（法文：Isère）係法國奧文尼-隆河-阿爾卑斯其中一個省，編號38，首府格勒諾勃。
伊瀨茉莉也

伊瀨茉莉也 ，係日本嘅一個女藝人同埋配音員。
伊熱夫斯克

伊熱夫斯克（俄文：Иже́вск），係俄羅斯烏德穆爾特首府，人口63萬。
南國姊妹花

南國姊妹花（粵拼：naam4 gwok3 zi2 mui6 faa1）係1939年粵語長片，由胡蝶影影業公司出品，南洋公司代製。主演有胡蝶影、吳楚帆、胡蝶麗、吳回等人。